Diari Oficial de la Generalitat Valenciana


Sumari del DOGV 9733, del 27-11-2023 (2023/11134)

CORRECCIÓ d'errades de la Resolució de 27 d'octubre de 2023, de la Universitat Politècnica de València, per la qual es convoca concurs per a la provisió de llocs de treball del grup C, subgrup C1, especialista tècnic d'arxius i biblioteca amb destinació en aquesta universitat. (Codi: 2023/P/FC/CM/4).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11016


Data del document
:   17-11-2023

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * Universitat Politècnica de València

CORRECCIÓ d'errades de la Resolució de 27 d'octubre de 2023, de la Universitat Politècnica de València, per la qual es convoca concurs per a la provisió de llocs de treball del grup C, subgrup C1, especialista tècnic d'arxius i biblioteca amb destinació en aquesta universitat. (Codi: 2023/P/FC/CM/4). [2023/11633]  
Advertida una errada en la resolució esmentada anteriorment, i a fi de procedir a l'esmena d'aquesta, de conformitat amb el que s'estableix en l'article 109.2 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a la següent correcció d'errors en la jornada laboral en l'annex I:  
  
  
Segon  
Procedir a la següent correcció de les bases de la convocatòria.  
2.1. S'afig a la base segona un tercer apartat que estableix:  
2.3. Les persones aspirants que només vulguen optar a les noves vacants que, si escau, es produïsquen, resultants de l'adjudicació definitiva del present concurs, i que oferisca expressament així aquesta Universitat Politècnica, han de presentar la sol·licitud en els mateixos termes que en els apartats anteriors.  
Aquestes persones, a l'hora de seleccionar i relacionar l'ordre de prioritat dels llocs vacants, han de sol·licitar únicament la vacant PF0000, i el seu número d'ordre serà l'1; no hi ha de figurar cap altre lloc dels oferits.  
Només poden participar com a sol·licitants en aquesta nova oferta de vacants aquelles persones que no hagen obtingut cap lloc de treball oferit en la present convocatòria, i hagen fet constar expressament en la sol·licitud la participació en resultes, marcant al final de les sol·licituds el lloc PF0000 Resultes, o bé aquelles que, encara que no participen de forma activa en aquest concurs, hagen mostrat interès, mitjançant sol·licitud expressa, per optar a les possibles vacants que es generen i que oferisca aquesta Universitat Politècnica de València. No s'admetran noves sol·licituds una vegada que haja finalitzat el termini de presentació d'instàncies a què fa referència la base 3.2. d'aquesta convocatòria.  
2.2. S'afig a la base sisena un tercer apartat que estableix:  
  
Sisena (bis). Resultes  
6.1. (bis) De conformitat amb la legislació vigent, en aquest concurs de provisió es preveu una segona fase d'adjudicació o resultes, integrada per aquells llocs de treball de característiques similars a les dels llocs oferits que resulten vacants com a conseqüència del fet que la persona titular haja obtingut una altra destinació en el concurs.  
6.2. (bis) Pot participar en la fase de resultes qui haja participat en la primera fase del concurs i no se li haja adjudicat cap lloc, sempre que ho haja fet constar en la sol·licitud.  
  
Així mateix, en la sol·licitud de participació es pot optar per concórrer només a la fase de resultes prevista en la convocatòria.  
6.3. (bis) No poden formar part de les resultes aquells llocs en els quals hi haja un impediment legal per a l'adjudicació.  
6.4. (bis) Una vegada adjudicades les destinacions amb caràcter definitiu, la UPV ofereix els nous llocs vacants derivats d'aquesta adjudicació entre les persones aspirants que no hagen obtingut cap lloc en l'adjudicació esmentada, sempre que ho hagen fet constar en la sol·licitud introduint com a última opció el codi PF0000 Resultes, i entre les persones aspirants que, malgrat no haver participat activament en aquest concurs en primera instància, hagen manifestat, mitjançant una sol·licitud expressa, l'interès per participar en aquesta nova oferta de vacants.  
  
Amb aquesta finalitat, es publica en la web del Servei de Recursos Humans, l'adreça de la qual és http://www.upv.es/rrhh, una resolució del rector amb la relació dels nous llocs oferits.  
6.5. (bis) Les persones esmentades més amunt han de presentar de nou la sol·licitud tal com s'indica en la base 3.1. de la present convocatòria.  
6.6. (bis) El termini màxim per a presentar aquesta sol·licitud és de cinc dies hàbils, i cal fer-hi constar l'ordre de prioritat dels llocs sol·licitats. Aquells aspirants que, per no haver participat activament en el primer concurs, no hagen introduït els seus mèrits en l'aplicació Bullent, ho han de fer també dins d'aquest termini de cinc dies; no obstant això, el termini que regirà als efectes de còmput de mèrits serà l'establit en la base 3.2 d'aquesta convocatòria.  
  
  
Tercer  
S'amplia el termini de presentació de sol·licituds en cinc dies hàbils addicionals al termini establit en la resolució de data 23 d'octubre de 2023, a partir de l'endemà de la publicació en el Diari Oficial de Generalitat Valenciana d'aquesta correcció.  
  
Contra la present resolució, que posa fi a la via administrativa, la persona interessada pot interposar un recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació en el Diari Oficial de la Generalitat Valenciana. Així mateix, amb caràcter potestatiu, es pot interposar recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 17 de novembre de 2023.- El rector de la Universitat Politècnica de València: José E. Capilla Romá.